# בית הקברות הלאומי ארלינגטון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| הערך נמצא בשלבי עריכה הנכם מתבקשים שלא לערוך ערך זה בטרם תוסר הודעה זו כדי למנוע התנגשויות עריכה. שימו לב! אם דף זה לא נערך במשך שבוע, רשאי כל ויקיפד להסיר את התבנית ולהמשיך לערוך אותו.

הכניסה המזרחית של בית הקברות הלאומי ארלינגטון
מפה של בית הקברות

בית הקברות הלאומי ארלינגטון בארלינגטון, וירג'יניה הוא בית קברות צבאי אמריקני שהוקם בזמן מלחמת האזרחים האמריקנית. בית הקברות נבנה על אדמות "בית ארלינגטון", לשעבר אחוזת משפחתה של מארי, אשתו של רוברט לי, שהיה ממפקדי צבא הקונפדרציה. בית הקברות נמצא מול וושינגטון הבירה, מעבר לנהר הפוטומק, ליד בניין הפנטגון, ואף מחובר לרכבת התחתית של וושינגטון.

חללים מכל מלחמות ארצות הברית קבורים בבית הקברות, ממלחמת העצמאות של ארצות הברית ועד הפעולות הצבאיות באפגניסטן ועיראק בשנים האחרונות. החללים מלפני מלחמת האזרחים נקברו מחדש אחרי 1900.

בית הקברות הלאומי ארלינגטון ובית הקברות הלאומי האמריקני לחיילים וטייסים (U.S. Soldiers' and Airmen's Home National Cemetery) מנוהלים על ידי מחלקת הצבא (Department of Army), בעוד בתי הקברות הלאומיים האחרים מנוהלים על ידי המחלקה לענייני וטרנים (Department of Veteran Affairs) או על ידי שירות הפארקים.

בית ארלינגטון ("אחוזת קסטיס-לי") ואדמותיו מתוחזקים על ידי שירות הפארקים הלאומי כאתר זיכרון לרוברט לי.

## [עריכה] קבר האלמונים

קבר האלמונים בבית הקברות הלאומי ארלינגטון ידוע גם כקבר החייל האלמוני, אך לא קיבל שם זה באופן רשמי. קבר האלמונים עומד על ראש גבעה שמשקיפה על וושינגטון הבירה.

הקבר, אחד מהאתרים הפופולריים בבית הקברות, בנוי משיש יול שנחצב בקולורדו. הוא מורכב משבע חתיכות, במשקל כולל של 72 טון. הקבר נפתח לציבור ב-9 באפריל 1932, בעלות של 48,000$.

הקבר נקרא בתחילה "קבר החייל האלמוני", אך לאחר שנקברו בו אנשי שירות אלמונים אחרים, שמו שונה ל"קבר האלמונים".

- החייל האלמוני ממלחמת העולם הראשונה נקבר ב-11 בנובמבר 1921. הנשיא וורן הרדינג ניהל.
- החייל האלמוני ממלחמת העולם השנייה נקבר ב-30 במאי 1958. הנשיא דווייט אייזנהאואר ניהל.
- החייל האלמוני ממלחמת קוריאה נקבר גם ב-30 במאי 1958. הנשיא דווייט אייזנהאואר ניהל, וסגן הנשיא ריצ'רד ניקסון תפקד כשאר הבשר.
- החייל האלמוני ממלחמת וייטנאם נקבר ב-28 במאי 1984. הנשיא רונלד רייגן ניהל. עצמות החייל הוצאו מהקבר ב-14 במאי 1998, וזוהו כגופתו של מייקל ג'יי בלסי, סגן בחיל האוויר האמריקני. הוא נקבר בשנית בסנט לואיס, מיזורי על ידי משפחתו. בעקבות זאת הוחלט שהקבר שהכיל את החייל ה"אלמוני" ממלחמת וייטנאם ישאר ריק.

קבר החייל האלמוני נמצא תחת שמירה של צבא ארצות הברית בכל שעות היממה ובכל ימות השנה. הגדוד השלישי של חיל הרגלים האמריקאי ("3rd U.S. Infantry Regiment") שומר על הקבר מאז 6 באפריל 1948.

## [עריכה] אמפיתיאטרון הזיכרון

אמפיתיאטרון הזיכרון

קבר האלמונים הוא חלק מאמפיתיאטרון הזיכרון בארלינגטון. האמפיתיאטרון אירח לוויות ממלכתיות, טקסי יום הזיכרון ויום ותיקי המלחמה. בנוסף מתקיימים טקסים בחג הפסחא. כ-5,000 איש משתתפים בטקסים אלו כל שנה. האמפיתיאטרון בנוי ברובו משיש דנבי מורמונט. חדר התצוגה, הנמצא בין האמפיתיאטרון לבין קבר האלמונים, נבנה מאבני בוטיצ'ינו שיובאו מאיטליה. האמפיתיאטרון נבנה עקב קמפיין שהוביל איבורי ג'יי. קימבל לבניית אתר לזכר חיילי ארצות הברית. הקונגרס אישר את בניית המבנה ב-4 במרץ 1913, והנשיא וודרו וילסון הניח את אבן הפינה ב-15 באוקטובר 1915. אבן הפינה הכילה 15 פריטים, ביניהם ספר התנ"ך ועותק של החוקה.

טרם השלמת האמפיתיאטרון ב-1921, טקסים חשובים נערכו במה שידוע כיום כ"האמפיתיאטרון הישן". מבנה זה נמצא היכן שהיו הגנים של רוברט לי. אמפיתיאטרון זה נבנה ב-1868 תחת ניהולו של גנרל ג'ון איי. לוגן. בטקס ההשקה, שנערך ביום הזיכרון (30 במאי) 1868, גנרל ג'יימס גרפילד היה הנואם הראשי. האמפיתיאטרון מוקף אכסדרה עם סבכה בראשה, שפעם תמכה ברשת של גפנים. באמפיתיאטרון גם נמצאת קתדרה הידועה בשם "הבימה" ("The Rostrum"), שעליה הכיתוב הלטיני E pluribus unum, שפירושו "מתוך רבים, יחיד". באמפיתיאטרון יש 1,500 מושבים, ועל בימתו נאמו רבים, ביניהם ויליאם ג'נינגס ברייאן.

## [עריכה] אתרים חשובים נוספים

קברו של ג'ון פיצג'רלד קנדי
אתר הזיכרון למעבורת החלל צ'לנג'ר
אנדרטה לספינת המלחמה מיין

אתרים פופולרים נוספים בבית הקברות הם אתר הזיכרון לחיל הנחתים האמריקני (ידוע גם בתור "אתר הזיכרון איוו ג'ימה") ומגדל הפעמונים ההולנדי (אתרים אלו נמצאים למעשה מחוץ לבית הקברות), וקברו של הנשיא ג'ון פיצג'רלד קנדי. קנדי קבור ביחד עם אשתו ז'קלין קנדי-אונאסיס, ושניים מילדיהם. בסמוך לקברו בוערת אש התמיד. גם אחיו, הסנאטור רוברט קנדי, קבור בסמוך. קברו מסומן על ידי צלב עץ פשוט.

ב-4 בדצמבר 1863 השלטון הפדרלי הקים קהילה של עבדים משוחררים, Freedman's Village (בתרגום חופשי - כפרו של האדם המשוחרר), ליד המקום בו יושב היום האמפיתיאטרון. יותר מ-1,100 עבדים משוחררים קיבלו אדמות מהממשלה, שם הם חיו בזמן מלחמת האזרחים ולאחריה. בשנת 1890 הם גורשו משטח זה, לאחר שהממשלה קנתה אותו בחזרה, והקימה עליו מתקן צבאי.

בחלקה 27 קבורים יותר מ-3,800 עבדים לשעבר, ועל מצבותיהם חרוטה המילה "אזרח".

ליד קבר האלמונים עומדת אנדרטה לזכר 266 חללי ספינת המלחמה מיין (USS Maine). על מצבת הזיכרון עומד תורן המשחתת שהוצל מבין השרידים.

אתר הזיכרון למעבורת החלל צ'לנג'ר נחנך ב-20 במאי 1986, לזכר צוות טיסה STS-51-L, שנהרגו בשיגור ב-28 בינואר 1986. על מצבת הזיכרון חרוט השיר High Flight של ג'ון ג'ילספי מגי הבן (‏.John Gillespie Magee, Jr). למרות ששרידים רבים זוהו, ונמסרו למשפחות החללים לקבורה פרטית, השרידים שלא זוהו הובאו למנוחות תחת המצבה. שניים מאנשי צוות הטיסה (פרנסיס סקובי ומייקל סמית) קבורים גם הם בבית הקברות. כמו כן קיימת מצבת זיכרון דומה לחללי מעבורת החלל קולומביה שהתפרקה עם כניסתה לאטמוספירה ב-1 בפברואר 2003. המצבה נחנכה ביום השנה הראשון לאסון.

בבית הקברות קיימות אנדרטאות לזכר4 קורבנות שני מעשי טרור:

- אנדרטאת הפנטגון, המעוצבת בצורת פנטגון (מחומש, באנגלית), לזכר 184 קורבנות התקפת הטרור על הפנטגון בפיגועי ה-11 בספטמבר. על האנדרטה מצוינים שמות כל 184 הקורבנות.
- אנדרטאת לוקרבי, לזכר 270 הרוגי פיצוץ טיסה 103 של חברת פאן אמריקן, מעל ללוקרבי, סקוטלנד. האנדרטה מורכבת מ-270 אבנים, לזכר 270 הקורבנות (259 נוסעים ואנשי צוות במטוס, ו-11 הרוגים על הקרקע). עד למתקפת הטרור ב-11 בספטמבר, פיצוץ טיסה 103 של "פאן אם" הייתה התקפת הטרור הנוראית ביותר נגד ארצות הברית, עקב כך ש-189 מההרוגים היו אמריקאים.

רב סרן גלן מילר מחיל האוויר האמריקני, מלחין, נגן טרומבון ומנהיג תזמורת ביג בנד, נעדר בעת מילוי תפקידו מאז 15 בדצמבר 1944. מילר היה זכאי למצבת זיכרון בבית הקברות הלאומי ארלינגטון, בתור חייל שנהרג בעת מילוי תפקידו וגופתו לא נמצאה. לבקשת ביתו, מצבת זיכרון הונחה בחלקה H, שביל ווילסון מס' 464‎-A, באפריל 1992.

קיימים שני מוזוליאומים בתוך תחומי בית הקברות. הראשון למשפחתו של גנרל נלסון אפלטון מילס (Nelson Appleton Miles) וממוקם בחלקה מס' 3, והשני למשפחתו של גנרל תומס קרוק סאליבן (Thomas Crook Sullivan) וממוקם בחלקה מס' 1.

אתר זיכרון נוסף הוא צלב הקרבה קנדי, עם שמות כל אזרחי ארצות הברית שנהרגו כאשר לחמו במסגרת הכוחות הקנדים במלחמת קוריאה ושתי מלחמות העולם.

"אנדרטת הנשים בשירות למען ארצות הברית" הוקמה לזכר כל הנשים ששירתו בצבא ארצות הברית. היא תוכננה כבר ב-1985, אך נחנכה רק ב-18 באוקטובר 1997 ונפתחה לציבור יומיים לאחר מכן. האנדרטה נמצאת ליד הכניסה הרשמית של בית הקברות, אשר מכילה גם תערוכה על נשים בצבא ובהיסטוריה הצבאית של ארצות הברית.

## [עריכה] נהלי הקבורה

הדגל מחוץ לבית ארלינגטון מונף בחצי התורן

הדגלים בבית הקברות הלאומי ארלינגטון מורדים לחצי התורן חצי שעה לפני ההלוויה הראשונה בכל יום, ומועלים לראש התורן חצי שעה אחרי ההלוויה האחרונה בכל יום. לרוב מתקיימות הלוויות רק במשך השבוע, ולא בסופו. ממוצע ההלוויות הוא גבוה מ-20 ביום - ובמהלך שנה שלמה מתרחשות בערך 5,400 קבורות.

עם יותר מ-260,000 אנשים טמונים בו, בית הקברות הלאומי ארלינגטון הוא בית הקברות הלאומי השני במספר הקבורים בו בארצות הברית. בית הקברות הלאומי הראשון, מתוך 130 בתי קברות כאלו, הוא בית הקברות הלאומי קלברטון (Calverton National Cemetery) אשר נמצא בצדו המזרחי של לונג איילנד, ניו יורק, ובו נערכות יותר מ-7,000 קבורות בשנה.

בנוסף לקבורה באדמה, בבית הקברות מצוי קולומבריום (ל"קבורת" האפר לאחר שריפת הגופה) מהגדולים בארצות הברית. כרגע קיימים ארבעה אזורים לאחסנת האפר, ו-5,000 גומחות בכל אחד. לאחר תום הבנייה באתר, יהיו 9 אזורים ו-50,000 גומחות בסך הכל, כלומר מקום לאפרם של 100,000 אנשים. כל חייל ששוחרר עם תום שרותו (בניגוד לשחרור מוקדם עקב ביצוע עבירה), ואופי שירותו היה חיובי ברובו, זכאי לגומחה באתר לאחר מותו.

## [עריכה] קבורים ראויים לציון

### [עריכה] חיילים מפורסמים

- קלייטון אבראמס (1974-1914), גנרל בצבא ארצות הברית שפיקד על מבצעים במלחמת ויטנאם בין השנים 1972-1968, ולאחר מכן קודם לתפקיד מפקד צבא ארצות הברית.
- הנרי ארנולד (1950-1886), חלוץ תעופה, מפקד חיל האוויר האמריקאי משנת 1983, היחיד שקיבל דרגת גנרל חמישה כוכבים בחיל האוויר והיחיד שקיבל דרגה זו בשתי זרועות שונות של הכוחות המזוינים של ארצות הברית.
- ג'רמי מייקל בורדה (1996-1939), מפקד חיל הים האמריקאי.
- רובי ג'י בראדלי (2002-1907), קצינה בדרגת קולונל (מקבילה לדרגת אלוף-משנה בצה"ל) ואחת הנשים המעוטרות ביותר בצבא ארצות הברית - היא קיבלה 34 מדליות על שירותה כאחות צבאית במלחמת העולם השנייה ובמלחמת קוריאה.
- עומר בראדלי (1981-1893), ממפקדי הכוחות האמריקאים במלחמת העולם השנייה, הרמט"כל הראשון של ארה"ב, ואחד מחמשת הקצינים היחידים שקיבלו דרגת גנרל חמישה כוכבים בצבא.
- מיילס בראונינג (1954-1897), קצין בחיל הים האמריקאי בשתי מלחמות העולם אשר קיבל את צלב המופת, העיטור הגבוה ביותר בצי באותו זמן, על גבורתו בקרב מידוויי, ובנוסף קיבל כמה עיטורים נוספים.
- רוג'ר צ'אפי (1967-1935) ווירג'יל גריסום (1967-1926), שניים משלושת האסטרונאוטים שנהרגו בשריפת החללית אפולו 1.
- ברטרם טרייסי קלייטון (1918-1862), קצין בצבא ארצות הברית ונציג בבית הנבחרים מטעם מדינת ניו יורק. נהרג במלחמת העולם הראשונה, בדרגת קולונל (אלוף-משנה).
- לואיס קוקלה (1956-1888), קצין בדרגת מייג'ור (רב-סרן) בחיל הנחתים האמריקאי אשר קיבל שתי מדליות כבוד (אחת מהצבא ואחת מחיל הים) על אותו מעשה גבורה במלחמת העולם הראשונה, בנוסף לעיטורים מצרפת, איטליה ויוגוסלביה.

שורות של מצבות בבית הקברות הלאומי ארלינגטון

## [עריכה] קישורים חיצוניים

- האתר הרשמי
- רשימת הקבורים בבית הקברות (לפי א"ב של שמות משפחה)
- האתר ArlingtonCemetery.net
- תמונות מטקסי יום הזיכרון בבית הקברות
- סיור וירטואלי בבית הקברות
- תמונת לווין של בית הקברות, עם סימון האתרים, ב-WikiMapia
- תמונת לווין עם עם ציון הרחובות ב-Google Maps
- מפת רחובות ב-MapQuest
- לווין ב-TerraServer
- תמונת לווין ב-Live Local

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%94%D7%A7%D7%91%D7%A8%D7%95%D7%AA_%D7%94%D7%9C%D7%90%D7%95%D7%9E%D7%99_%D7%90%D7%A8%D7%9C%D7%99%D7%A0%D7%92%D7%98%D7%95%D7%9F.html

קטגוריות: ויקיפדיה: ערכים בעבודה | בתי קברות | וירג'יניה | ארצות הברית: אנדרטאות לאומיות | הכוחות המזוינים של ארצות הברית | ארצות הברית: מבנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Esperanto
- Suomi
- Français
- 日本語
- Lëtzebuergesch
- Nederlands
- Polski
- Slovenščina
- Svenska
- 中文